Folketing
1997-11-27

Det var det samme tema, jeg ville problematisere over for hr. Kjeld Rahbæk Møller. Jeg kan godt se det fortryllende ved ideen, men vi kunne benytte udvalgsarbejdet til at se lidt på grænsefladerne, fordi der nu netop på andre områder er en ny rådsstruktur, og fordi den frihed, som vi åbenbart er meget enige i, jo så også skal kunne forvaltes med selvstændig prioritering. Men jeg vil spørge lidt til tankegangen om indlejringen: Er hr. Kjeld Rahbæk Møller bekendt med, at der har været et specielt problem i nogle af centrene, siden det spørgsmål rejses specielt i dag?